Úradný vestník L 053 , 28/02/2003 S. 0001 - 0003



Nariadenie Rady (ES) č. 355/2003 z 20. februára 2003 o povolení doplnkovej látky avilamycínu v krmivách (Text významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], a najmä na jej článok 9, keďže: (1) článok 2 aaa) smernice 70/524/EHS vyžaduje, aby povolenia pre antibiotiká boli viazané na osobu zodpovednú za ich uvádzanie do obehu; (2) článok 9 uvedenej smernice ustanovuje, že látka viazaná na osobu zodpovednú za jej uvádzanie do obehu sa môže povoliť na dobu desiatich rokov, ak sú splnené všetky podmienky ustanovené v článku 3a uvedenej smernice; (3) z vyhodnotenia dokumentácie predloženej o prípravku antibiotika opísanom v prílohe tohto nariadenia vyplýva, že podmienky uvedené v článku 3a uvedenej smernice sú splnené, a preto výrobok možno zapísať do kapitoly I zoznamu povolených doplnkových látok v krmivách podľa článku 9t písm. b) uvedenej smernice; tento zoznam ustanovuje doplnkové látky povolené na dobu desiatich rokov; (4) komuniké Komisie z júla 2001 o stratégii proti antimikrobiálnej rezistencii vytýčilo základné prvky účinného postupu proti antimikrobiálnej rezistencii; jedným z týchto prvkov je zákaz používania antibiotík v krmivách ako rastových stimulátorov od 1. januára 2006; (5) Komisia predložila návrh nariadenia Európskeho parlamentu a Rady o doplnkových látkach určených pre používanie vo výžive zvierat, ktorý ustanovuje postupne vyraďovať z používania antibiotiká ako rastové stimulátory. Európsky parlament počas prvého čítania návrhu podporil toto postupné vyraďovanie; Rada dosiahla v decembri 2002 politický súhlas vzhľadom na prijatie spoločného stanoviska vo veci nepokračovania v používaní antibiotík ako rastových stimulátorov od 1 januára 2006. Doba povolenia ustanovená v tomto nariadení bude preto pravdepodobne podstatne skrátená po prijatí nového nariadenia o používaní doplnkových látok vo výžive zvierat; (6) Komisia nedostala priaznivé stanovisko Stáleho výboru pre potravinový reťazec a zdravie zvierat, nemohla prijať opatrenia podľa postupu ustanoveného v článku 23 uvedenej smernice, PRIJALA TOTO NARIADENIE: Článok 1 Doplnková látka avilamycín patriaca do skupiny "Antibiotiká", uvedená v prílohe sa povoľuje na používanie ako doplnková látka vo výžive zvierat za podmienok ustanovených v prílohe. Článok 2 Toto nariadenie nadobúda účinnosť v deň po uverejnení v Úradnom vestníku Európskej Únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. februára 2003 Za Radu predseda G. Drys [1] Ú. v. ES 270, 14.12.1970, s. 1. Smernica naposledy zmenená a doplnená nariadením Rady (ES) č. 1756/2002 (Ú. v. ES L 265, 3.10.2002, s. 1). -------------------------------------------------- PRÍLOHA Registračné číslo doplnkovej látky | Meno a registračné číslo osoby zodpovednej za uvádzanie doplnkovej látky do obehu | Doplnková látka (obchodný názov) | Zloženie, chemický vzorec, opis | Druhy alebo kategórie zvierat | Najvyšší vek | Najnižší obsah | Najvyšší obsah | Iné ustanovenia | Koniec doby povolenia | mg/kg kompletného krmiva | mg/kg kompletného krmiva | Antibiotiká E 717 | Eli Lilly and Company Ltd | Avilamycín: 200 g/kg (Maxus G200, Maxus 200)Avilamycín: 100 g/kg (Maxus G100, Maxus 100) | Zloženie doplnkovej látky: Avilamycín: 200 g aktivity/kgSójový alebo minerálny olej: od 5 do 30 g/kgSójové šupky qs kgAvilamycín: 100 g aktivity/kgSójový alebo minerálny olej: od 5 do 30 g/kgSójové šupky qs kg | Morky | — | 5 | 10 | — | 20.1.2013 | Účinná látka: C57-62H82-90Cl1-2O31-32,CAS číslo avilamycínu A:69787-79-7CAS číslo avilamycínu B: 73240- 30-9Zmes oligosacharidov orthosomycínovej skupiny produkovaný kmeňom Streptomyces viridochromogenes, (NRRL 2860) v granulovanej forme. | Zloženie účinnej látky: Avilamycín A: ≥ 60 %Avilamycín B: ≤ 18 %Avilamycín A + B: ≥ 70 %Ostatné jednotlivé avilamycíny: 6 % | --------------------------------------------------